EY:n perustamissopimuksen 251 artiklan 2 kohdan kolmannen alakohdan c alakohdan mukainen Komission lausunto Euroopan parlamentin tarkistuksista neuvoston yhteiseen kantaan, joka koskee ehdotusta Euroopan parlamentin ja neuvoston direktiiviksi ammatillisia lisäeläkkeitä tarjoavien laitosten toiminnasta ja valvonnasta (komission EY:n perustamissopimuksen 250 (2) artiklan nojalla esittämä) /* KOM/2003/0254 lopull. - COD 2000/0260 */





EY:n perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin tarkistuksista neuvoston yhteiseen kantaan, joka koskee ehdotusta EUROOPAN PARLAMENTIN JA NEUVOSTON DIREKTIIVIKSI ammatillisia lisäeläkkeitä tarjoavien laitosten toiminnasta ja valvonnasta (komission EY:n perustamissopimuksen 250 (2) artiklan nojalla esittämä) 2000/0260 (COD) EY:n perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin tarkistuksista neuvoston yhteiseen kantaan, joka koskee ehdotusta EUROOPAN PARLAMENTIN JA NEUVOSTON DIREKTIIVIKSI ammatillisia lisäeläkkeitä tarjoavien laitosten toiminnasta ja valvonnasta 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Tämä on komission lausunto parlamentin ehdottamista 13 tarkistuksesta. 2. Taustaa Ehdotus toimitettiin Euroopan parlamentille ja neuvostolle (asiakirja KOM(2000)507 lopullinen - 2000/0260 (COD): // 13.11.2000 (EYVL C 96 E, 27.3.2001) Talous- ja sosiaalikomitea antoi lausuntonsa: // 28.3.2001 (EYVL C 155, 29.5.2001) Euroopan parlamentti antoi lausuntonsa ensimmäisessä käsittelyssä: // 4.7.2001 (EYVL C 65 E, 14.3.2002) Yhteinen kanta vahvistettiin: // 5.11.2002 Komissio antoi tiedonannon neuvoston yhteisestä kannasta: // 14.11.2002 Euroopan parlamentti antoi lausuntonsa toisessa käsittelyssä: // 12.3.2003 3. Ehdotuksen tarkoitus Lissabonin Eurooppa-neuvosto muistutti tarpeesta saada rahoitusmarkkinoiden yhdentymiskehitys toteutettua. Yhdentyneet markkinat luodaan toteuttamalla rahoituspalvelujen toimintasuunnitelma [1] kokonaisuudessaan vuoteen 2005 mennessä. Ammatillisia lisäeläkkeitä tarjoaviin laitoksiin sovellettaville säännöille ei ole vahvistettu asianmukaisia yhteisön sääntelypuitteita, joten näiden sääntöjen yhteensovittaminen on keskeinen osa toimintasuunnitelmaa. Tällaisten eläkelaitosten on voitava harjoittaa turvallisesti toimintaansa sisämarkkinoilla laitosten tarjoamia lisäeläkepalveluja käyttäviä yrityksiä ja työtekijöitä hyödyttävällä tavalla. [1] KOM(1999) 232. Valmistellessaan tätä direktiiviä komission lähtökohtana on ollut sekä turvallisuus että tehokkuus. On olennaista varmistaa erittäin korkeatasoinen suoja tulevien eläkeläisten tuloille. Ammatillisia lisäeläkkeitä tarjoavien laitosten on myös toimittava tehokkaasti erityisesti sijoitusten ja rajatylittävien operaatioiden osalta. Riittämätön suoja uhkaa eläke-etuuksien maksua. Tehokkuuden puute nostaa säästämisen kustannuksia yritysten kilpailukyvyn ja eläkejärjestelmien rahoitustasapainon kustannuksella. Näistä syistä direktiiviehdotus sisältää: - Toiminnan vakautta koskevat tiukat säännöt edunsaajien suojaamiseksi. Ammatillisia lisäeläkkeitä tarjoavat laitokset on asetettava tiukkojen toimintasääntöjen piiriin. Jäsenille ja edunsaajille on annettava riittävästi tietoa järjestelmän toimintaehdoista, laitoksen rahoitusasemasta ja heidän oikeuksistaan. Luvattavat lisäeläke-etuudet on laskettava varovaisesti ja ne on katettava riittävin varoin. Jos laitos tarjoaa jonkinlaisen rahoitustakuun, sillä on oltava omia varoja. On tärkeää, että valvontaviranomaisilla on tarvittavat valtuudet valvoa asianmukaisesti laitoksia, joista ne vastaavat. - Ammatillisia lisäeläkkeitä tarjoavien laitosten ominaisuuksiin ja tulokselliseen varainhoitoon sopivat sijoittamista koskevat säännöt. Laitokset sijoittavat erittäin pitkällä aikavälillä ja niiden on melko helppo ennakoida etuudet, jotka tulevat maksettaviksi. Niille on annettava tietty vapaus määrittää sijoituspolitiikkansa, joka soveltuu parhaiten niiden sitoumuksiin. Sijoituspolitiikan on kuitenkin perustuttava varojen asianmukaiseen hajauttamiseen. Jäsenvaltiot voivat määritellä yksityiskohtaisempia sääntöjä, jos ne ovat tarpeen maan alueelle sijoittautuneiden laitosten valvontaa varten. Säännöt eivät saa kuitenkaan haitata liikaa sijoitussalkun hajauttamista kansainvälisesti eikä osakesijoittamista, jotka tarjoavat yleensä pitkällä aikavälillä korkeita tuottoja varsin turvallisesti. - Säännöt, joiden avulla rajatylittävä ja tehokkaampi ammatillisten lisäeläkejärjestelmien hoito on mahdollista. Nykyisin ammatillisia lisäeläkkeitä tarjoavat laitokset eivät voi hoitaa toiseen jäsenvaltioon sijoittautuneen yrityksen eläkejärjestelmää. Kaikissa 15 jäsenvaltiossa toimivan yrityksen on siis otettava käyttöön 15 erillistä eläkejärjestelmää. Olennaisia mittakaavaetuja voitaisiin saavuttaa, jos yksi laitos voisi hoitaa eri järjestelmiä paikallisia sosiaali- ja työlainsäädännön säännöksiä noudattaen. Tämä edellyttää valvontajärjestelmien vastavuoroista tunnustamista, mikä onkin ehdotuksen tärkeimpiä tavoitteita. Ehdotus sisältää myös valvontaviranomaisten välisen yhteistyömenettelyn, silloin kun ammatillista lisäeläkejärjestelmää hoidetaan rajatylittävällä tasolla. 4. Komission lausunto Euroopan parlamentin tarkistuksista 4.1. Komission hyväksymät tarkistukset * Euroopan parlamentti hyväksyi toisessa käsittelyssä 13 tarkistusta yhteiseen kantaan. Tarkistukset liittyvät joidenkin yhteisen kannan säännösten selventämiseen ja täsmentämiseen. Ne eivät kuitenkaan vaikuta sen soveltamisalaan eivätkä muuta ehdotuksen tavoitteita. * Hyväksytyt tarkistukset ovat: Tarkistus // Yhteisen kannan säännös 25 // Uusi johdanto-osan 4 a kappale: Lisätään johdanto-osaan kappale, jossa korostetaan ammatillisia lisäeläkkeitä tarjoavien laitosten yleistä merkitystä eläkejärjestelmissä. 26 // Johdanto-osan 11 kappale: Kappaleessa ehdotetaan, että komissio seuraa ammatillisten lisäeläkkeiden markkinakehitystä ja arvioi tarvittaessa, voidaanko laajentaa jäsenvaltioiden mahdollisuutta soveltaa tätä direktiiviä muihin laitoksiin kuin henkivakuutusyrityksiin. 27 // Uusi johdanto-osan 11 a kappale: Tässä korostetaan, että koska tarkoituksena on taloudellisen turvan tarjoaminen, etuuksia olisi maksettava koko jäljellä olevan elinajan päättymiseen asti. Tämä ei kuitenkaan vaikuta muihin maksumuotoihin. 28 // Uusi johdanto-osan 11 b kappale: Tässä korostetaan biometristen riskien asianmukaisen kattamisen merkitystä osana köyhyyden vähentämistä. Lisäksi korostetaan, että tällaisen vakuutusturvan mahdollisuutta olisi tarkasteltava tehtäessä sopimusta ammatillisen lisäeläkejärjestelmän luomisesta. 29 // Johdanto-osan 17 kappale: Kappaleessa korostetaan, että laitokset eivät tarjoa pelkästään rahoituspalveluja vaan ne kantavat myös suuren vastuun työeläke-etuuksien maksamisesta. 30 // Johdanto-osan 37 kappale: Tässä korostetaan toimivaltaisten viranomaisten välisen yhteistyön merkitystä ja todetaan komission aikovan perustaa koordinointikomitean. 31 // 6 artiklan d kohta: Tässä korostetaan, että koska pyritään taloudelliseen suojaan, etuuksia maksetaan pääsääntöisesti koko jäljellä olevan elinajan. Tarkistuksen mukaan etuuden voi kuitenkin myös maksaa tilapäisesti tai kertasuorituksena. 32 // 9 artiklan 1 kohdan a alakohta: Tarkistuksessa ehdotetaan perustettavaksi rekisteri, johon kirjataan kaikki rekisteröidyt laitokset ja jossa ilmoitetaan tarvittaessa myös jäsenvaltiot, joissa laitokset toimivat. 33 // Uusi 9 artiklan 1 a kohta: Tässä säädetään, että jäsenvaltioilla on oikeus varmistaa, että jäsenille tarjotaan mahdollisuus biometristen riskien kattamiseen, jos työnantajien ja työntekijöiden edustajat pitävät tätä suotavana. 34 // 11 artiklan 4 kohta: Tarkistuksessa lisätään annettaviin tietoihin se, että jäsenet voivat pyynnöstä saada yksityiskohtaisia tietoja eläkeoikeuksien siirtämisestä toiseen laitokseen työsuhteen päättyessä. Lisäksi laitokset velvoitetaan toimittamaan jäsenille vuosittain lyhyt tiedot laitoksen (taloudellisesta) asemasta sekä jäsenen henkilökohtaisesta tilanteesta. 35 // 21 artikla: Tässä poistetaan 21 artiklan viittaus vakuutus- ja eläkekomiteaan, jota ei ole vielä perustettu. Lisäksi lyhennetään neljään vuoteen määräaikaa kertomusten laatimiseksi. 36 // 15 artiklan 6 kohta: Tästä artiklasta poistetaan viittaus vakuutus- ja eläkekomiteaan. 37 // 16 artiklan 2 kohdan c alakohta: Jos varoja siirretään eläkejärjestelmän lopettamisen yhteydessä, tässä alakohdassa laitokset velvoitetaan ilmoittamaan asiasta toimivaltaisille viranomaisille ja toimittamaan siirtosuunnitelman pääsisältö jäsenten saataville. 5. Päätelmät Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti.